51 



Langen Sari dihoeroep koe doeaan, disintreukkan dampal leungeunna, tapi 

 teu dirasa ; ana males ka moesoehna anoe doea mani tingkaloper. 



Eureun silihsintreuk, toeloej silihgoesroekkeun kana tangkal kembang tjam- 

 paka; pangheulana ngagoesroekkeun nja eta Langen Sari ka moesoeh anoe doea, 

 mani kadoea moesoeh datang ka roakan tonggongna ; ana dibales Langen Sari, 

 anggoer bae toeloej sare, da geus; tjape asa digaroan. 



Rigeg anoe keur perang. 



Tjatoerkeun noe kagoengan nagara Daha, djenenganana Pati Djalak Mangprang, 

 sarta saderek istri hidji, nja eta Njai Mas Mangprang Wajang. 



Ti dinja Njai Mas Mangprang Wajang ngandika ka toeang saderekna Pati 

 Djalak Mangprang, sapedah ngadenge sora ngagoeroeh di hoeloe dajeuh nja eta di 

 palebah sajoeran, ari pokna : „engkang, eta aja naon mana ngagoeroeh-goeroeh 

 teuing di hoeloe dajeuh. Palangsiang aja sidjaloe diadoe, boa sidjarah teuteung- 

 gar, palangsiang si banteng ngagenteng. Ajeuna, akang, oerang lajad bae : beunjing 

 meulit kana kai, kandang njampaj kana dahan, soemangga, oerang darangdan." 



Gantjangna Djalak Mangprang toeloej dangdan, sanggeus dangdan, toeloej 

 angkat njalira bae ka sajoeran. 



Barang soemping ka sajoeran, ningali aja djelema tiloe dina handapeun tang- 

 kal kembang tjampaka, geus pada ngadjaropak kapaehan tina bawaning tjape pa- 

 rerang. Ti dinja teu tata-pasini deui, geuat bae ditjandak djelema noe tiloean 

 bari dikeupatkeun dibawa moelih ka padaleman. 



Sasoempingna ka paseban, toeloej tiloeanana didioekkeun sila, bari njaoer ka 

 raina Nji Mas Mangprang Wajang, pokna : „Njai, tah, geuning ieu noe ngagoeroeh 

 di hoeloe dajeuh teh." 



Gantjangna ditingali koe raina Nji Mas Mangprang Wajang ; ana enggeus 

 ningalianana, toeloej njaoer ka toeang rakana, pokna : „beu, geuning boegang, 

 engkang, naha mana ditjilikkeun, anggoer oerang pitjeun bae." 



Koe Djalak Mangprang boegang noe doea toeloej dialoengkeun ka djoeroe 

 aloen-aloen, kantoen hidji deui, nja eta Langen Sari. 



Pok deui mariksa Njai Mas Mangprang Wajang : „naha, engkang, teu geura 

 dipitjeun deui : 



barina leuwih nja kasep, 

 bakalna panjioek taroem, 

 bakalna panimba nila, 

 bakalna tjaroge koering." 



Ari saoer Djalak Mangprang : „Njai, ieu mah tatjan paeh, masih keneh karasa 

 haneut awakna, noe paeh mah koedoe tiïs awakna." 



Ti dinja toeloej ditjagap koe Nji Mas Mangprang Wajang sarta bari saoerna : 

 „engkang, palangsiang enggeus paeh, geuning, ajeuna mah enggeus tiïs salirana, 

 hade pitjeun deui bae." 



Saoer rakana bari bengis : „nja tiïs oge, tapi tiïs noe paeh mah alah batan tjai 

 djeung deui panonna ge sok haoek ; ieu mah tatjan haoek." 



Pok deui Nji Mas Mangprang Wajang : „tah, geuning, ajeuna mah geus haoek ; 

 hajoe, oerang pitjeun bae." 



